CELEX: 22005D0181
Language: et
Date: 2005-03-01 00:00:00
Title: 2005/181/EÜ: AKV-EÜ tollikoostöö komitee, otsus nr 2/2005, 1. märts 2005, erandi kohta mõistest “päritolustaatusega tooted”, arvestades AKV riikide eriolukorda seoses tuunikalapreservide ja tuunikalafilee (HS rubriik ex 16.04) tootmisega

8.3.2005   
            
            
               ET
            
            
               Euroopa Liidu Teataja
            
            
               L 61/48
            
         AKV-EÜ TOLLIKOOSTÖÖ KOMITEE, OTSUS nr 2/2005,
   1. märts 2005,
   erandi kohta mõistest “päritolustaatusega tooted”, arvestades AKV riikide eriolukorda seoses tuunikalapreservide ja tuunikalafilee (HS rubriik ex 16.04) tootmisega
   (2005/181/EÜ)
   AKV-EÜ TOLLIKOOSTÖÖ KOMITEE,
   võttes arvesse 23. juunil 2000. aastal Cotonous allakirjastatud AKV-EÜ koostöölepingut, eriti selle V lisa I protokolli artiklit 38,
   ning arvestades järgmist:
   
               (1)
            
            
               Nimetatud protokolli artikli 38 lõikes 1 sätestatakse päritolureeglitest erandid, mida lubatakse, kui olemasoleva tööstusharu või üksuse areng seda õigustab.
            
         
               (2)
            
            
               Nimetatud protokolli artikli 38 lõikes 8 sätestatakse erandite automaatne lubamine aastakvoodi piires: 8 000 tonni tuunikalakonservide (canned tuna) ja 2 000 tonni tuunikalafilee jaoks.
            
         
               (3)
            
            
               28. oktoobril 2002. aastal võeti vastu AKV-EÜ tollikoostöö komitee otsus nr 2/2002, millega kehtestatakse erandid mõistest “päritolustaatusega tooted”, arvestades AKV riikide eriolukorda tuunikalakonservide (canned tuna) ja tuunikalafilee (HS-rubriik ex 16.04) tootmisega seoses. Kõnealuse otsuse artiklis 1 sätestatud erand kehtib ajavahemikus 1. oktoobrist 2002 kuni 28. veebruarini 2005.
            
         
               (4)
            
            
               Arvestades kõnealuse sätte aegumist, esitasid AKV riigid 8. novembril 2004 taotluse uue üldise erandi kohta AKV-EÜ koostöölepingus seisvatest päritolureeglitest tuunikalakonservide (canned tuna) ja tuunikalafilee suhtes, mis kehtib kõigis AKV riikides, hõlmates täies ulatuses aastakogused, st 8 000 tonni tuunikalakonserve (canned tuna) ja 2 000 tonni tuunikalafileed, mis imporditakse ühendusse alates 1. märtsist 2005.
            
         
               (5)
            
            
               Erandit taotletakse protokolli 1 vastavate sätete, eriti artikli 38 lõike 8 alusel ja taotletud kogused on aastakvoodi piirides, mis lubatakse automaatselt AKV riikide taotlusel.
            
         
               (6)
            
            
               Käesolevat otsust kohaldatakse alates 1. märtsist 2005 kuni 2007. aasta lõpuni kuni võetakse vastu uus kauplemiskord, mis jõustub vastavalt AKV-EÜ koostöölepingu artiklile 37 1. jaanuariks 2008. aastal.
            
         
               (7)
            
            
               Otsuses nr 2/2002 osutatakse tuunikalakonservidele (canned tuna), kuid tegelikult tuleb seda kohaldada tuunikalapreservide (preserved tuna) suhtes. Termin “tuunikalapreserv” (preserved tuna) hõlmab tuunikalakonserve ja kilekottidesse või muudesse pakenditesse vaakumpakendatud tuunikala. Euroopa ühenduste koondnomenklatuur kasutab terminit “tuunikalapreserv” (preserved tuna), mis hõlmab ka tuunikalakonserve (canned tuna). Käesolevas otsuses tuleb kasutada samu termineid.
            
         
               (8)
            
            
               Koguseid, mille suhtes kohaldatakse erandit, peaks haldama komisjon koostöös liikmesriikide tolliasutustega ja AKV riikide tolliasutustega. Selleks tuleks vastu võtta üksikasjalikud eeskirjad,
            
         ON TEINUD JÄRGMISE OTSUSE:
   Artikkel 1
   Erandina AKV-EÜ koostöölepingu V lisa protokolli 1 II liite loetelu erisätetest käsitletakse AKV riikides päritolustaatuseta tuunikalast toodetud ja HS-rubriiki ex 16.04 kuuluvaid tuunikalapreserve (preserved tuna) ja tuunikalafileed AKV riikidest pärinevana vastavalt käesoleva otsuse tingimustele.
   Artikkel 2
   Artiklis 1 sätestatud erandit kohaldatakse käesoleva otsuse lisas märgitud toodete ja koguste suhtes, mida imporditakse ühendusse AKV riikidest ajavahemikus 1. märtsist 2005 kuni 31. detsembrini 2007.
   Artikkel 3
   Lisas nimetatud koguseid haldab komisjon, kes võtab enda peale kogu korraldustegevuse, mida peetakse vajalikuks nende tõhusaks haldamiseks. Tariifikvoodi haldamise korda käsitleva määruse (EMÜ) nr 2454/93 (1) artiklid 308a, 308b ja 308c kehtivad mutatis mutandis lisas osutatud koguste haldamise suhtes.
   Artikkel 4
   1.   AKV tolliasutused võtavad tarvitusele artiklis 1 nimetatud toodete ekspordikoguste kontrollimiseks vajalikud abinõud. Selleks peavad kõik nende käesoleva otsuse kohaselt väljastatavad sertifikaadid kandma viidet sellele otsusele.
   2.   Kõnealuste maade pädevad asutused edastavad komisjonile AKV riikide rühma sekretariaadi kaudu iga kolme kuu järel aruande koguste kohta, millele on käesoleva otsuse kohaselt väljastatud liikumissertifikaat EUR.1, ning kõnealuste sertifikaatide järjekorranumbrid.
   Artikkel 5
   Käesoleva otsuse alusel väljastatud liikumissertifikaatide EUR.1 lahtris 7 peab olema üks järgmistest märgetest:
   
               —
            
            
               “Derogation – Decision No 2/2005”,
            
         
               —
            
            
               “Dérogation – Décision no 2/2005”.
            
         Artikkel 6
   AKV riigid, liikmesriigid ja Euroopa Ühendus võtavad omalt poolt vajalikud meetmed käesoleva otsuse rakendamiseks.
   Artikkel 7
   Käesolev otsus jõustub selle vastuvõtmise päeval.
   Käesolevat otsust kohaldatakse alates 1. märtsist 2005.
   
      Brüssel, 1. märts 2005
      
         
            AKV-EÜ tollikoostöö komitee nimel
         
         
            ühised eesistujad
         
         Robert VERRUE
         
         Isabelle BASSONG
         
      
   
   
      (1)  EÜT L 253, 11.10.1993, lk 1. Määrust on viimati muudetud määrusega (EÜ) nr 2286/2003 (ELT L 343, 31.12.2003, lk 1).
   
      LISA
      
                  Jrk nr
               
               
                  HS-i rubriik
               
               
                  Kauba kirjeldus
               
               
                  Ajavahemik
               
               
                  Kogus
                  (tonnides)
               
            
                  09.1632
               
               
                  ex 16.04
               
               
                  Tuunikalapreservid (1)
                  
               
               
                  1.3.2005–28.2.2006
               
               
                  8 000
               
            
                  1.3.2006–28.2.2007
               
               
                  8 000
               
            
                  1.3.2007–31.12.2007
               
               
                  6 666
               
            
                  09.1637
               
               
                  ex 16.04
               
               
                  Tuunikalafilee
               
               
                  1.3.2005–28.2.2006
               
               
                  2 000
               
            
                  1.3.2006–28.2.2007
               
               
                  2 000
               
            
                  1.3.2007–31.12.2007
               
               
                  1 666
               
            
         (1)  Mis tahes pakendis, mille puhul toodet käsitletakse preservina HS-i rubriigi ex 16.04 tähenduses.